**Daniel Richmond** (s. 1. syyskuuta 1984 Chicago, Illinois, Yhdysvallat) on yhdysvaltalainen jääkiekkopuolustaja, joka pelaa DEL-joukkue Adler Mannheimissa. Hän on aiemmin pelannut yhteensä 49 NHL-ottelua keräten kolme syöttöpistettä ja 75 jäähyminuuttia.

Ura
---

### Seuraura

Richmond NHL-joukkue Chicago Blackhawksin Stanley Cup -mestaruusjuhlissa vuonna 2010. Hän ei kuitenkaan itse pelannut joukkueessa kauden 2009–2010 aikana otteluakaan, eikä näin ollen virallisesti voittanut mestaruutta.
Richmond pelasi kauden 2001–2002 USHL-joukkue Chicago Steelissä isänsä Steven valmennuksessa ja voitti tehoilla 8+45=53 koko liigan puolustajien pistepörssin. Hän jakoi pelipaikastaan huolimatta myös koko USHL:n syöttöpörssin voiton Sioux Falls Stampeden Thomas Vanekin ja Sioux City Musketeersin Brad Zancanaron kanssa. Richmond oli myös Steelin paras pistemies Nick Andersonin kanssa. Hän voitti joukkueen sisäisen piste- ja syöttöpörssin myös kevään 2002 pudotuspeleissä neljällä syöttöpisteellään. Richmond valittiin kauden päätteeksi USHL:n parhaaksi tulokkaaksi, ensimmäiseen tähdistökentälliseen ja tulokkaiden tähdistökentälliseen. Kaudeksi 2002–2003 hän siirtyi Michiganin yliopistojoukkueeseen, jossa Richmond voitti CCHA:n mestaruuden ja valittiin sarjan tulokkaiden tähdistökentälliseen.

Carolina Hurricanes varasi Richmondin toisen varauspäivän ensimmäisenä varauksensa sekä toisen kierroksen 31. pelaajana NHL:n varaustilaisuudessa 2003. Hän siirtyi vain yhden Michiganin yliopistossa vietetyn vuoden jälkeen kaudeksi 2003–2004 OHL-joukkue London Knightsiin. Richmond teki syyskuussa 2004 kolmivuotisen tulokassopimuksen Hurricanesin kanssa. Hän pelasi kauden 2004–2005 kokonaan sen farmijoukkue Lowell Lock Monstersissa, AHL:ssä osaksi NHL:n työsulun takia. Kaudella 2005–2006 Richmond debytoi NHL:ssä. Hän pelasi syyskaudella Hurricanesin organisaatiossa lähinnä vielä farmissa. Sen NHL-joukkueessa Richmond pelasi kymmenen ottelua tehden yhden syöttöpisteen. Tammikuussa 2006 hän ja vuoden 2007 neljännen kierroksen varausvuoro kaupattiin Chicago Blackhawksiin vaihdossa Anton Babtšukiin ja neljännen kierroksen varausvuoroon kesälle 2006. Richmond pelasi loppukaudella Blackhawksissa kymmenen NHL-ottelua ilman tehopisteitä ja vietti sen lähinnä farmin puolella.

Kaudella 2006–2007 Richmond pelasi Blackhawksissa 22 NHL-ottelua tehden kaksi syöttöpistettä, mutta pelasi kauden suurimmaksi osaksi farmissa. Kaudeksi 2007–2008 sen farmijoukkueeksi vaihtui Rockford IceHogs. Richmond pelasi kauden aikana seitsemän NHL-ottelua ilman tehopisteitä. Heinäkuussa 2008 hänet kaupattiin Pittsburgh Penguinsiin vaihdossa Tim Brentiin. Richmond pelasi siellä koko aikansa farmijoukkue Wilkes-Barre/Scranton Penguinsissa, kunnes hänet kaupattiin siirtotakarajalla, maaliskuussa 2009 St. Louis Bluesiin vaihdossa Andy Wozniewskiin. Richmond pelasi loppukauden 2008–2009 sen farmijoukkue Peoria Rivermenissa. Hän teki Bluesin kanssa vuoden mittaisen jatkosopimuksen heinäkuussa 2009.

Richmond pelasi kautta 2009–2010 AHL:ää Peoria Rivermenissä, kunnes siirtotakarajalla, maaliskuussa 2010 hänet kaupattiin Hannu Toivosen kanssa takaisin Chicago Blackhawksin organisaatioon, josta St. Louis Blues sai vaihdossa Joe Fallonin. Richmond pelasi loppukauden AHL-joukkue Rockford IceHogsissa. Kaudeksi 2010–2011 hän siirtyi vapaana agenttina Toronto Maple Leafsin organisaatioon. Kokonaan farmijoukkue Toronto Marliesissa vietetyn kauden jälkeen hän siirtyi kaudeksi 2011–2012 Washington Capitalsin organisaatioon. Richmond pelasi kauttaan farmijoukkue Hershey Bearsissa, kunnes hänet kaupattiin helmikuussa 2012 Colorado Avalancheen vaihdossa Mike Carmaniin. Richmond pelasi loppukauden AHL:ää Lake Erie Monstersissa.

Kaudeksi 2012–2013 Richmond siirtyi ensimmäistä kertaa Eurooppaan ja teki vuoden mittaisen sopimuksen SM-liigajoukkue Pelicansin kanssa. Hän oli joukkueen tehokkain puolustaja tehtyään 39 runkosarjaottelussa tehot 4+14=18, kunnes Richmond siirtyi tammikuussa 2013 loppukauden kattaneella sopimuksella Itävallan Erste Bank Eishockey Ligassa pelaavaan EC Salzburgiin. Kaudeksi 2013–2014 hän siirtyi vuoden mittaisella sopimuksella Saksan DEL-liigan EHC Müncheniin. Eriksson oli tehoilla 7+28=35 joukkueen kolmanneksi paras pistemies Darren Haydarin kanssa ja hän sijoittui DEL:n puolustajien pistepörssissä toiseksi edellään vain Nürnberg Ice Tigersin Fredrik Eriksson. Kaudeksi 2014–2015 Richmond siirtyi kaksivuotisella sopimuksella Adler Mannheimin riveihin. Hän oli joukkueen tehokkain puolustaja tehoilla 7+26=33, joilla Richmond jakoi DEL:n puolustajien pistepörssin neljännen sijan Grizzly Adams Wolfsburgin Jeff Likensin kanssa. Hän voitti myös Mannheimin sisäisen tehotilaston lukemalla +21.

### Maajoukkueura

Richmond pelasi alle 20-vuotiaiden MM-kilpailuissa vuonna 2004, jolloin hän voitti maailmanmestaruuden.

Muuta
-----

Richmond on toisen polven NHL-pelaaja, sillä hänen isänsä Steve pelasi omalla urallaan yli 150 NHL-ottelua. Steve toimii tällä hetkellä Washington Capitalsin pelaajien kehitysjohtajana. Hän valmensi poikaansa Dannya Chicago Steelissä. Richmondilla on myös kaksoissisko Jenny.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2000–2001 | Team Illinois | MWEHL | 79 | 25 | 40 | 65 | – | – | – | – | – | – |
| 2001–2002 | Chicago Steel | USHL | 56 | 8 | 45 | 53 | 129 | 4 | 0 | 4 | 4 | 20 | Ykköstähdistö |
| 2002–2003 | Univ. of Michigan | NCAA | 43 | 3 | 19 | 22 | 48 | – | – | – | – | – |
| 2003–2004 | London Knights | OHL | 59 | 13 | 22 | 35 | 92 | 15 | 5 | 6 | 11 | 10 |  |  |  |  |  |  | JMM | 6 | 0 | 4 | 4 | 4 |
| 2004–2005 | Lowell Lock Monsters | AHL | 63 | 4 | 9 | 13 | 139 | 6 | 0 | 2 | 2 | 8 |
| 2005–2006 | Lowell Lock Monsters | AHL | 32 | 4 | 11 | 15 | 60 | – | – | – | – | – |
|  | Carolina Hurricanes | NHL | 10 | 0 | 1 | 1 | 7 | – | – | – | – | – |
|  | Norfolk Admirals | AHL | 31 | 4 | 8 | 12 | 42 | 3 | 0 | 1 | 1 | 2 |
|  | Chicago Blackhawks | NHL | 10 | 0 | 0 | 0 | 18 | – | – | – | – | – |
| 2006–2007 | Norfolk Admirals | AHL | 57 | 10 | 24 | 34 | 144 | 6 | 0 | 0 | 0 | 8 |
|  | Chicago Blackhawks | NHL | 22 | 0 | 2 | 2 | 48 | – | – | – | – | – |
| 2007–2008 | Rockford IceHogs | AHL | 40 | 2 | 12 | 14 | 156 | – | – | – | – | – |
|  | Chicago Blackhawks | NHL | 7 | 0 | 0 | 0 | 2 | – | – | – | – | – |
| 2008–2009 | Wilkes-Barre/Scranton Penguins | AHL | 55 | 3 | 14 | 17 | 108 | – | – | – | – | – |
|  | Peoria Rivermen | AHL | 18 | 1 | 4 | 5 | 21 | 7 | 0 | 4 | 4 | 2 |
| 2009–2010 | Peoria Rivermen | AHL | 54 | 1 | 15 | 16 | 135 | – | – | – | – | – |
|  | Rockford IceHogs | AHL | 15 | 0 | 6 | 6 | 31 | 4 | 0 | 1 | 1 | 5 |
| 2010–2011 | Toronto Marlies | AHL | 68 | 3 | 20 | 23 | 121 | – | – | – | – | – |
| 2011–2012 | Hershey Bears | AHL | 24 | 0 | 4 | 4 | 48 | – | – | – | – | – |
|  | Lake Erie Monsters | AHL | 23 | 2 | 5 | 7 | 38 | – | – | – | – | – |
| 2012–2013 | Pelicans | SM-liiga | 39 | 4 | 14 | 18 | 34 | – | – | – | – | – |
|  | EC Salzburg | EBEL | 5 | 1 | 1 | 2 | 0 | 12 | 2 | 5 | 7 | 29 |
| 2013–2014 | EHC München | DEL | 52 | 7 | 28 | 35 | 58 | 3 | 1 | 2 | 3 | 2 |
| 2014–2015 | Adler Mannheim | DEL | 49 | 7 | 26 | 33 | 93 | 15 | 1 | 6 | 7 | 26 |
| 2015–2016 | Adler Mannheim | DEL | 50 | 9 | 19 | 28 | 86 | 3 | 0 | 3 | 3 | 0 |
| 2016–2017 | Adler Mannheim | DEL | 49 | 5 | 23 | 28 | 85 | 7 | 0 | 3 | 3 | 6 |
| 2017–2018 | Eisbären Berlin | DEL | 39 | 4 | 14 | 18 | 46 | 18 | 2 | 6 | 8 | 28 |
| 2018–2019 | Eisbären Berlin | DEL | 45 | 1 | 10 | 11 | 90 | 8 | 0 | 1 | 1 | 0 |
| 3 kautta | yhteensä | NHL | 49 | 0 | 3 | 3 | 75 | – | – | – | – | – |
| 8 kautta | yhteensä | AHL | 480 | 34 | 132 | 166 | 1043 | 26 | 0 | 8 | 8 | 25 |
| 6 kautta | yhteensä | DEL | 284 | 33 | 120 | 153 | 458 | 54 | 5 | 20 | 25 | 62 |
| 1 kausi | yhteensä | SM-liiga | 39 | 4 | 14 | 18 | 34 | – | – | – | – | – |
| 1 kausi | yhteensä | EBEL | 5 | 1 | 1 | 2 | 0 | 12 | 2 | 5 | 7 | 29 |

Lähteet
-------

* Danny Richmond The Internet Hockey Databasessa (englanniksi)
* Danny Richmond Legends of Hockey -sivustolla (englanniksi)
* Danny Richmond *Elite Prospects*. Everysport Media Group AB.  (englanniksi)

### Viitteet

1. ↑  Danny Richmond The Internet Hockey Databasessa (englanniksi)
2. 1 2 3 4  Danny Richmond *Elite Prospects*. Everysport Media Group AB.  (englanniksi)
3. 1 2 3  Danny Richmond Legends of Hockey -sivustolla (englanniksi)
4. ↑  Blackhawks ja Hurricanes vaihtoivat puolustajia  21.1.2006. Jatkoaika.com. Viitattu 23.5.2012.
5. ↑  NHL:ssä tapahtuu: Svatosille jatkosopimus, York Columbukseen  26.7.2006. Jatkoaika.com. Viitattu 23.5.2012.
6. ↑  Blues Acquire Richmond from Penguins  4.3.2009. ST. LOUIS:  St. Louis Blues. Viitattu 23.5.2012. (englanniksi)
7. ↑  NHL:n siirtorumban satoa: Olli Jokinen Calgaryyn, Nokelainen ja Kontiola Anaheimiin  5.3.2009. Jatkoaika.com. Viitattu 23.5.2012.
8. ↑  Blues Sign Pair of Defensemen  20.7.2009. ST. LOUIS:  St. Louis Blues. Viitattu 23.5.2012. (englanniksi)
9. ↑  Blues acquire Fallon from Blackhawks for Toivonen, Richmond  1.3.2010. The Sport Network.  Arkistoitu 11.10.2012. Viitattu 23.5.2012. (englanniksi)
10. ↑  NHL: Hannu Toivonen Chicago Blackhawksiin  1.3.2010. Jatkoaika.com. Viitattu 23.5.2012.
11. ↑  Capitals Acquire Kevin Marshall from Philadelphia and Mike Carman from Colorado  2.2.2012. Arlington, Va.:  Washington Capitals. Viitattu 23.5.2012. (englanniksi)
12. ↑  Danny Richmond Pelicans-pakistoon  23.5.2012. Jatkoaika.com. Viitattu 23.5.2012.
13. ↑  Red Bulls unterlagen neuerlich zuhause gegen die Ungarn  27.1.2013. Jatkoaika.com. Viitattu 28.1.2013.
14. ↑  Entinen Pelicans-pakki suuntaa Saksaan – "Hänelle on ominaista nopeus ja kunnianhimo"  17.6.2013. SuomiKiekko. Viitattu 26.12.2015.
15. ↑  Adler verstärken Sturm und Abwehr  19.6.2014. Die Adler Mannheim Eishockey Spielbetriebs GmbH.  Arkistoitu 25.3.2016. Viitattu 26.12.2015. (saksaksi)